cyanic-selkie/wikianc huggingface dataset:
Tchang
Tchang (en francés Tchang Tchong-Jen u simplament Tchang, en chinés 張仲仁, pinyin Zhāng Zhòngrén) ye un personache de ficción d'a serie de cómic As aventuras de Tintín, creyada por o dibuixant belga Hergé. Ye un mesache chinés amigo de Tintín que apareixe por primera vegada en Le Lotus bleu. Ye l'unico personache que s'interpreta a ell mesmo, ya que en a vida real Tchang Tchong-Jen yera un choven chinés que estudeaba artes polidas en Bruselas; Hergé se metió en contacto con ell pa conoixer una mica mas a realidat de China.
Biografia de ficción
Tchang Tchong-Jen, mas conoixiu como Tchang, ye de caracter amable, simpatico, servicial y con una gran humanidat. Tchang perdió a os suyos pais en o desbordamiento d'o río Yangtze; estando mientras ista tamborinada quan Tintín le salvó quan yera a punto d'afogar-se y se conoixioron.
O personache y trachectoria editorial
Apareixe en Le Lotus bleu, una d'as histories mas reals d'Hergé. De feito, a suya aparición estió clau pa dibuixar una d'as suyas vinyetas mas famosas.
Mosen Gosset, lector de Tintín y protector d'os estudiants chineses d'a Universitat Catolica de Lovaina, contactó con Hergé pa meter-le a corrient d'o prechuicios d'a sociedat occidental d'ixas envueltas contra a cultura chinesa y le metió en contacto con un choven chinés que estudeaba artes polidas, Tchang Tchong-Jen, con qui establiría ascape una fuerte amistanza y qui l'explicó a historia, a cultura y l'arte de China. Hergé aproveitó pa denunciar en Le Lotus bleu a ocupació a que yera sometiu o país oriental por parti de l'Imperio Chaponés y a corrupció que yera patindo, tot adhibindo mensaches antiimperialistas.
O personache, amás, ye clau en Tintin au Tibet, a on o reportero, convenciu de que o suyo amigo ha sobreviviu a un l'accident d'avión en o Himalaya, va a escar-lo arrisgando a suya vida y la d'o suyo companyero, o capitán Haddock.
Augusto II de Polonia
Augusto II de Polonia dito lo Fuerte, naixito de Dresde (Electorato de Saxonia, Sacro Imperio Romano Chermanico) o 12 de mayo de 1670 y muerto en Varsovia (Republica d'as Dos Nacions) l'1 de febrero de 1733, estió un elector de Saxonia (como Frederico Augusto I de Saxonia) dende o 27 d'abril de 1694 dica la suya muerte, que estió a mas rei d'a Republica d'as Dos Nacions (como Augusto II de Polonia) dende o 26 de chunio de 1697 dica l'1 de setiembre de 1704 y tamién dende o 8 de chulio de 1709 dica la suya muerte.
Yera fillo de Chuan Chorche III de Saxonia y d'a suya muller Ana Sofía de Dinamarca.
Yespola
Yespola (Yéspola en castellano) ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo.
A suya población ye de 6 habitants (2007).
Cheografía
Yespola ye situato a 885 metros d'altaria sobre o livel d'a mar, a una distancia de 35 km de Uesca, a capital d'a suya provincia.
Historia
Seguntes Agustín Ubieto Arteta, a primera cita d'o lugar ye en 1030, recullita en a edición por su chirmano Antonio Ubieto Arteta d'o Cartulario de San Juan de la Peña, I (en Textos Medievales, 6, Valencia, 1962), y documenta as formas Iespola, Espola, Gespula y Spolla.
Ducau d'Íxar
Lo Ducau d'Íxar surchió lo 16 d'abril de 1483, cuan lo rei Ferrando II d'Aragón concedió lo titol de duque a lo seteno sinyor d'Íxar, Chuan Ferrández d'Íxar y Cabrera. Encara que perteneixió a casas nobles aragonesas como los Ferrández d'Íxar u los Ximénez d'Urreya, actualment lo títol lo tien la Casa d'Alba.
Historia
Ferrando II d'Aragón compensó a la Casa d'Íxar puyando de categoría a la baronía d'Íxar, que esdevinió un ducau lo 16 d'abril de 1483. Dimpués por l'aduya de la Casa d'Íxar en l'afer de Navarra tamién puyó a ducau lo recient creyato condau d'Aliaga lo 10 d'octubre de 1487. Manimenos lo suyo hereu no teneba lo títol de duque d'Íxar (pero si que en yera de Lecera y Aliaga). En l'anyo 1528 lo rei Carlos I d'Aragón reconoixió como "grans d'Aragón" a ueito casas nobles, entre ellas los Ferrández d'Íxar como contes de Belchit, representatos por Loís Ferrández d'Íxar Arellano, segundo conte de Belchit.
La serie ducal d'Ixar se reanudó con Chuan Francisco Ferrández d'Íxar y Ferrández d'Heredia por autorización de Felipe I d'Aragón en 1599, y dende él existirá lo títol de duque d'Íxar transmeso de cheneración en cheneración. Dende que la cort se quedó fixata en Madrit en 1561 los duques d'Íxar i establioron la suya residencia pa mantener la suya posición y privilechios. Esto fació que en lo ducau quedase enfortita la posición de los suyos administradors. A la muerte d'este duque lo 13 d'abril de 1614 la suya filla donya María Estefanía Ferrández d'Íxar y Castro-Pinós recibió lo títol por herencio. Lo ducau d'Íxar lo heredó breument Donya María Estefanía (1614-1616) y dimpués donya Isabel Margalida d'Íxar Pinós (1620-1642), casata con Don Rodrigo Sarmiento de Silva Mendoza y Villadrando de la Cerda, III conte de Salinas y Ribadeo y marqués d'Alenquer.
En lo reinato de Felipe III d'Aragón lo cinqueno duque d'Íxar don Rodrigo Sarmiento de Silva, de Villandrando y de la Cerda se sublevó.
En la Guerra de Succesión Espanyola los habitadors d'Íxar prenioron partiu por los Borbons mientres que lo duque consort Fernando de Pignatelli estió austracista, y esto suposó que con la victoria de los borbons las rendas de lo ducau quedasen baixo control de la Corona dica lo 21 de mayo de 1749. Dica ixe inte lo duque d'Íxar firmaba documentos como Marqués d'Orani, un títol de Cerdenya.
En 1798 por la muerte sin succesor de lo deceno conte d'Aranda Pedro Abarca de Boleya lo títol de conte Aranda pasó a lo IX duque d'Íxar, Pedro Pablo de Alcántara de Silva Fernández de Híjar.
A zaguers de lo sieglo XIX, con la muerte d'Agustín Fernández de Híjar, catorceno duque d'Íxar, lo hereu de lo títol estió lo suyo primo Alfonso de Silva y Campbell. Con esto lo títol de duque d'Íxar s'adhibió a la lista de títols que poseye la Casa d'Alba, (la lista mes gran de títols d'alcuerdo con lo Libro Guiness).
Campo d'Oro
Campo d'Oro (en castellano Campo de Oro) ye un mont de 973 metros d'altaria que se situa en o municipio de Santa Cruz d'as Serors, en a Chacetania.
Se troba en a sierra de Sant Chuan d'a Penya, en a depresión meya intrapirenenca.
Silvestre Tornasol
O Profesor Silvestre Tornasol (en francés Professeur Tryphon Tournesol ) ye un personache d'a serie de cómic As aventuras de Tintín, talment o quarto en importancia dimpués de Tintín, Milú y o Capitán Haddock, caracterizau por estar un inventor excentrico y practicament xordo.
A suya imachen fisica s'inspira en la d'o profesor y inventor Auguste Piccard, un amigo de Hergé.
Historia
thumb|200px|left|O inventor suizo [[Auguste Piccard sirvió d'inspiración a Hergé pa la creyación d'o profesor Tornasol.]] O recurso d'o sabio un poco excentrico y embabiecau ya teneba antecendents en As aventuras de Tintín: por eixemplo, Filemón Ciclón, l'echiptologo de Les Cigares du pharaon, u o especialista en numismatica y filatelia que apareixe en Le sceptre d'Ottokar, Néstor Halambique. Hergé presentó a Tornasol en Le Trésor de Rackham le Rouge como un scientifico xordo que ofreixe a os expedicionarios un submarino con forma de tiburón. O recurso d'a xordera propiciaba as situacions comicas.
A la fin d'iste álbum, ye Tornasol qui, con os diners ganaus d'a venda d'o submarino a o gubierno, merca o castiello de Moulinsart pa o capitán Haddock, en compensación por haber-le deixau prebar o submarino en la expedición a l'Unicornio.
Os rols que cumple en as historias son d'os mas variaus, indo dende distraito encetador de bels gags por meyo d'a xordera u as suyas excentricidatz, a estar qui resuelve bel problema scientificament u a elaborar un dispositivo que tendrá bella utilidat en a trama. Muitas vegadas l'aventura chira arredol d'ell: tanto en Les 7 boules de cristal y a suya continación Le Temple du Soleil, como dimpués en L'Affaire Tournesol, a on ye raptau y a resta de personaches han de salir a o suyo rescate. En Objectif Lune y a suya continación On a marché sur la Lune desembolica a tecnolochía que permite fer o viache a la Luna. Istos dos volumens constituyen mas bien una excepción respecto a o personache de Tornasol y como tracta a la sciencia en cheneral. Pues diz que a suya especialidat ye l'astronautica, treballa en instalacions d'alta tecnolochía rodiado por un numeroso equipo de scientificos y se mete audifonos pa sentir, por lo que as confusions tipicas d'a suya xordera no i apareixen y a suya actividad como scientifico se pareixe mas a como se desembolica l'actividat scientifica en cheneral. Son caracteristicos d'o Profesor Tornasol portar un pendulo y practicar a radiestesia.
En a resta d'historietas treballa en solitario y reyaliza actividatz en cuantos campos. En Le Trésor de Rackham le Rouge ye un inventor d'excentricos aparatos, a mayoría d'escasa utilidat: en Tintin au Pays de l'Or Noir descubre o component con que se sabotea a benzina, a forma d'anular-lo y una cura pa os curiosos mals que paten Asín y Azín; en L'Affaire Tournesol inventa una poderosa arma a base d'ultrasonidos; en Coke en stock ye desembolicando uns patins motorizaus; en As choyas d'a Castafiore investiga as posibilidatz d'a televisión a color; y en Tintin et les Picaros un tractamiento contra l'alcoholismo. Como se puet veyer, dengún scientifico podría abracar o estudio sistematico de tantas arias y encara menos lograr tals resultaus treballando nomás solenco.
Frías
Frías ye un municipio d'a comunidat autonoma castellanoleyonesa en a provincia de Burgos, situau en a comarca de Las Merindades y partiu chudicial de Villarcayo de Merindad de Castilla la Vieja.
Cheografía
A localidat de Frías ye situata a 599 metros d'altaria sobre lo livel d'a mar, a una distancia de 73 km d'a ciudat de Burgos, a capital d'a suya provincia, y a lo canto d'o río Ebro.
D'o suyo termin municipal fan parte os lugars de Tobera y Quintanaseca.
Harrison Fahn
Harrison Fahn (Harrison Roy Fahn), naixito o 13 de mayo de 1999, ye un actor de voz estausunidense.
Sociedad Deportiva Huesca
A Sociedad Deportiva Huesca (Sociedat Esportiva Uesca en aragonés) ye un club de fútbol aragonés, d'a ciudat de Uesca. Fue establito en 1960 y chuga actualment en Segunda División. Tien 3.400 socios.
Historia
O club actual s'establió o 29 de marzo de 1960, dimpués de 4 anyadas sin garra equipo representativo d'a ciudat de Uesca. Manimenos, a S.D. Huesca ye o hereu d'una serie d'equipos que fuoron amaneixendo y dispareixendo consecutivament en o sieglo XX, con bels entrevalos entre ells, y que tienen en común sinyals d'identidat tan importants como a equipación azul y roya.
Huesca Fútbol Club
O Huesca Fútbol Club naixió por as envueltas de 1910, estando Jorge Cajal o suyo primer president. Chugó en os Campos de la Estación y dimpués en os campos de La Cabañera y Villa Isabel (dende 1926). En 1922 s'inscribió en a Federación Aragonesa con un equipamiento azulgrana, por que beluns d'os suyos enfiladors yeran simpatizants d'o F.C. Barcelona.
Dimpués d'una politica ambiciosa, con l'achuste de chugadors importants, a Federación sancionó a o Huesca F.C en 1927 por l'alto pre d'os achustes y por una invasión de campo en un partiu contra o Zaragoza, conque se trancó o campo y finalment l'equipo fue forachitato d'a competición.
Club Deportivo Huesca
Dos anyadas dimpués, en 1929, s'establió o Club Deportivo Huesca, que prencipió a chugar en a Tercera División, chugando en o campo de Villa Isabel. En a temporada 1932/33 l'equipo aconsiguió l'ascenso t'a Segunda División. En a temporada 1933/34, por problemas economicos y esportivos, se retiró o Club d'a competición, y estió sancionau por a Federación. Finalment o club despareixió a meyaus d'a decada d'os 1930.
Unión Deportiva Huesca
thumb|120px|Escudo d'a [[U. D. Huesca.]] En 1941, una colla d'amigos establioron a Unión Deportiva Huesca. Dimpués de chugar en as categorías aragonesas, en o 1943/44 debutó en a Tercera División. En a temporada 1945/46, a U.D. Huesca deixó de chugar en o campo de Villa Isabel treslandado-se ta o nuevo San Jorge, con una cabida ta 2000 personas. En a temporada 1947/48, a U.D. Huesca ganó o suyo grupo d'a Tercera División chugando a fase d'ascenso t'a Segunda División, pero a la fin, no aconsiguió l'ascenso. Finalment l'equipo ascendió t'a segunda división en a temporada 1949/50 an que i remane por tres anyadas. En a suya primer partecipazión (temporada 1950/51) o club obtiene a millor clasificación d'a historia de toz os clubs de Uesca, rematando a liga en 5eno puesto, nomás a 3 puntos de poder chugar a liguilla d'ascenso t'a Primera División. Entre 1953 y 1956, a U.D. Huesca tornó a chugar en a tercera división, anque ye amanau a tornar a puyar de categoría, pero a la fin o club se disuelve en 1956.
Sociedad Deportiva Huesca
A S.D. Huesca s'estableixe o 20 de marzo de 1960, dimpués de 4 anyos sin garra equipo representativo d'a ciudat. O enfilador prencipal y primer president estió Patricio Funes. A primera temporada (1960/61), a S.D. Huesca chugó en a División Rechional Preferent y aconsiguió ixe mesmo anyo puyar t'a tercera división. O club chugaba, como ya heba feito a U.D. Huesca, en o campo de "San Jorge" dica que en 1972 se tresladó t'o campo actual: o estadio de l'Alcoraz. En as temporadas 1962/63, 1964/65, 1966/67 y 1967/68 a S.D. Huesca chugó a fase d'ascenso t'a segunda división (estando campiona d'o suyo grupo d'a tercera división en as dos zagueras), pero estió eliminau en todas ellas. Dende alavez os suyos resultaus se tornoron piors, pasando a luitar en as siguients temporadas por marrar o descenso, que a la fin se produció en a temporada 1972/73. En a temporada 1973/74 tornó a puyar t'a tercera división, y ixe mesmo anyo ganó a Copa d'Espanya d'Aficionaus chugando a final contra o Deportivo Aragón.
Liuva II
Liuva II estió un sobirán de los visigodos que reinó entre los anyos 601 y 603.
Sociedad Deportiva Huesca
Sociedad Deportiva Huesca
Dimpués d'una nueva fallita en a fase d'ascenso de 1975/76, a S.D. Huesca consiguió ascender Segunda División B en a temporada 1976/77 como resultau d'a restructuración d'a liga espanyola de fútbol, categoría an que melitó dica a temporada 1983/84. Dende alavez, ha alternau entre a Tercera División y a Segunda División B, chugando en esta zaguera as temporadas 1990/91 y 1991/92; 1995/96 y 1996/97; 2001/02; y dende 2004/05 dica 2007/08. Si quasi todas as temporadas en segunda división B teneban l'obchectivo de no descender de categoría, en a temporada 2006/07, o club fa un cambio d'endrecera, esviellando-se a directiva, a plantilla (con a incorporación de chugadors d'a plantilla y atros provenients d'o Real Zaragoza). Baixo a endrezera esportiva de Manolo Villanova, a S.D. Huesca consigue por dos veces consecutivas partecipar en a fase d'ascenso a Segunda División (temporadas 2006/07 y 2007/08). Ista zaguera temporada a S.D. Huesca consigue por primer vegada l'ascenso t'a Segunda División estando cinco temporatas dica a 2012/13 que torna a baixar ta la Segunda División B.
En a temporada 2016/17 per primera vegada en a historia se clasifica seiseno y se gana una plaza pa chugar os playoff de ascenso a primera división, en l'anyo siguient aconsigue ascender a primera división con plaza directa de ascenso en estar segundo clasificau en a segunda división, torna a baixara segunda pa tornar a puyar l'anyo siguient y tornar a baixar en a temporada 2020/2021.
Plantilla 2019/20
thumb|right|300px|"Fieles siempre, sin reblar" ye o lema d'a SD Huesca.
300px|thumb|right|Puerta 1 d'o [[estadio de l'Alcoraz en 2012, antis d'as remoledacions per Primera División.]]
Equipo tecnico: ''A lista encluye nomás a nacionalidat prencipal de cada chugador. Beluns d'os chugadors no europeus tienen doble nacionalidat de bel país d'a Unión Europea: '' ''Como desichen as normas d'a LFP, os chugadors d'a primera plantilla han de levar os dorsals de l'1 a o 25, entre que d'o 26 enta debant serán chugadors de l'equipo filial. Asinas, os chugadors con dorsals superiors a o 25 son, a toz os efectos, chugadors d'a Sociedad Deportiva Ejea y como tals, podrán compachinar partius con o primer y segundo equipo. ''
Estadio
A Sociedat Deportiva Huesca tien a suya seu y chuga os partitos como local en o estadio de l'Alcoraz, con una cabita de 7.638 personas, y que s'inauguró o 16 de chinero de 1972 en un partiu contra o Deportivo Aragón en a que a S.D. Huesca ganó por 2 a 1. Estió recientement reformato durant os anyos 2000 y 2010, de titularidat propia d'o club, y autofinanciatas ditas reformas. Autualmente o aspecto d'o estadio ye totalment moderno y en condicions adaptadas a la Liga Profesional de Fútbol. O encargado d'o mantenimiento d'a suya cubierta vegetal ye l'anterior portero d'a Sociedad Deportiva Jorge Larrosa.
Records d'o club
''Os datos son referitos a la competición de liga regular d'a Segunda División
Chaime IV d'Escocia
Chaime IV d'Escocia, naixito d'o castiello de Stirling (Sruighlea, Escocia) o 17 de marzo de 1473 y muerto en a batalla de Flodden Field (Northumberland, Anglaterra) o 9 de setiembre de 1513, estió un rei d'Escocia dende l'11 de chunio de 1488 dica la suya muerte. Yera fillo de Chaime III y de Margalida de Dinamarca.
Penya Calcina Oriental
A penya Calcina Oriental (en castellano peña Calcín Oriental) ye una montanya de 2.178 metros que se troba situada en a muga entre Biescas y Sallent de Galligo, en a provincia de Uesca (Aragón). Ye deseparada d'a penya Calcina Central por o collau de Las Forcas y ye a más baixa d'as tres penyas de Calcina.
Belarrusos
Os belarrusos (en belarruso беларусы) son os habitants mayoritarios de Belarrusia y tamién habitan como minoría en Rusia, (en a rechión de Smolensk viven os krivichi u jriviche, consideraus Belarrusos), y Polonia. Parlan luengas eslavas orientals: lo ruso como luenga de cultura y lo belarruso que charran tradicionalment. Son de relichión cristiana ortodoxa.
Luenga
O belarruso ye una luenga eslava oriental. En muitos caracters ye intermedio entre o ruso y o polaco. Os textos mes antigos en luenga eslava con rasgos belarrusos son d'o sieglo XIII. A zaguers s'o sieglo XV o belarruso ya heba substituyiu a lo latín como luenga escrita d'o Gran Ducau de Lituania. Os textos mes importants son os codigos churidicos (estatutos lituanos) de 1529, 1566 y 1588, amés de traduccions y prefacios d'a Biblia de Francis Skaryna. Manimenos en 1696 o parlamento polaco prenió a decisión de fer d'o polaco a sola luenga oficial en tota a Unión Polaco-Lituana y o belarruso cayó en desuso como luenga escrita.
Con a publicación d'os periodicos Nasha Dola y Nasha Niva dende 1905 y l'aparición d'os primers escritors destacaus Kupalas, Kolas y Ahdanovich, se fixó una luenga stándard. En a primera guerra mundial os ocupants alemans permitioron l'uso d'esta luenga y que s'ubrisen escuelas belarrusas. Dende 1918 amaneixioron dos normas, a d'os belarrusos de Polonia que teneban como centro intelectural Vilna y a d'os belarrusos d'a URSS, (con a gramatica de Taraxkyevich u Taraxkevitsa como stándard). O belarruso sovietico desembolicó un os anyos 20 una terminolochía d'administración, de fuerzas armadas y ciencias, pero en o decenio de 1930 Stalin esclafó con una fura represión a vida intelectual belarrusa, ordenó una reforma ortografica en 1933 y unos cambios gramaticals enfilaus a amanar a luenga escrita a lo ruso. Os alemans permitioron periodicos en belarruso y escuelas en belarruso, pero os profesors yeran obchecto de represalias por parte d'os partisans.
Dimpués d'a segunda guerra mundial cada vegada i heba menos escuelas que fesen servir o belarruso. As autoridaz sovieticas ixemenaban a ideya que o belarruso yera dialecto rechional inferior y que a luenga d'alta cultura yera o ruso, muita chent deixó de charrar belarruso. Amés, charrar belarruso representaba o periglo d'estar acusau de nacionalista burgués. Manimenos dende os anyos setanta bel intelectual ha encomenzau a defender o belarruso y bi ha una nueva cheneración d'escritors.
Marinyosa (desambigación)
Marinyosa puede fer referencia a:
Belarrusos
Luenga
O belarruso yera a sola luenga oficial d'a Belarus d'os primers anyos d'independencia, encara que i heba presions pa fer d'o ruso una segunda luenga oficial. O dictador postsovietico de Belarrusia yera pro-ruso y yera en contra d'o belarruso.
O belarruso s'escribe en alfabeto cirilico con dos normas, una anterior a 1933 (entre os emigraus y entre bel chóven de Belarrusia) y posterior a 1933. Tamién existe un sistema alfabetico con caracters latinos, y os tartaros de Belarrusia fan servir a grafía arabe.
Relichión
Os belarrusos gosan estar cristianos ortodoxos, y a ilesia ortodoxa de Belarrusia ye administrada por o patriarcau de Moscú. Bi ha una ilesia ortodoxa autocefala en a diaspora.
Os belarrusos ortodoxos yeran clasificaus como rusos y os belarrusos catolicos como polacos. A hierarquía catolica polaca administra a Ilesia Catolica de Belarrusia y no li fa goyo de considerar que i haiga belarrusos catolicos, manimenos os habitants de Belarrusia que alegan estar polacos son unos 300.000 mientres que os catolicos plegan a los 2.000.000.
Cualques belarrusos han encomenzau a recuperar a Ilesia Greco-Catolica u Uniata dende fa pocos anyos. En o decenio de 1990 encara no bi ha una traducción completa y consensuada d'a Biblia en belarruso. Bi ha comunidaz de viellos creyents en bella zona de Belarrusia, a mes grant en Vyetka, cerca de Homyel, en 1913 yeran 98.000 individuos, y muitos d'ellos se consideran de nacionalidat belarrusa.
Bi ha supervivencias de celebracions y costumbres paganas d'o politeísmo eslau en o medio rural: como o kupally u solsticio de verano y Dzyady, cerimonia ritual con platos especials en recuerdo d'os antipasaus, o día d'os difuntos.
Historia
O estau de Kiev esclata en o sieglo XII en unos cuantos principaus sozmesos por os mongols en 1239. Os sobirans lituanos consiguen refusar a los mongols y liberar a los eslaus orientals de Belarrusia d'o poder mongol. Os principes eslaus orientals prefieren estar en a subchección d'os lituanos que en a d'os mongols, y os eslaus orientals s'asocian con o pueblo lituano primero, y tamién con o pueblo polaco dende 1386 formando a Unión Polaco-Lituana.
Os rutens en a Unión polaco-lituana
A unión Polaco-Lituana estió en luita contra os teutons (vencius en 1410), os tartaros u os turcos. Os eslaus orientals que quedan dentro d'a Unión Polaco-Lituana son denominaus rutens y son os antipasaus d'os actuals belarrusos y ucraineses. Os rutens charran una luenga encara cerca d'o protoeslau y que ye oficial en o Ducau de Lituania dica 1696. Dende o sieglo XVI una parte d'a nobleza rutena prene a luenga polaca y se convierte a lo catolicismo u a lo calvinismo.
Os belarrusos actuals representan os rutens que yeran mes en contacto con os lituanos y os ucraineses os rutens que yeran mes en contacto con os polacos, sobretot cuan poco antes d'a Unión de Lublin (1569) os rutens d'o sud pasoron a depender de Polonia, quedando os rutens d'o norte en Lituania dentro d'a Republica d'as Dos Nacions. Os rutens de Smolensk quedoron pronto baixo a sobiranía de l'Imperio Ruso y son consideraus por beluns como belarrusos.
En 1596 se celebra o Sinodo de Brest en o que una asamblea de rutens fidels y clerigos d'a relichión ortodoxa restablix a comunión con Roma conservando o rito bizantín, con o que naixe a Ilesia Uniata, que no conseguirá aplegar a toz os rutens, pus muitos preferirán seguir estando en a subchección d'un metropolitano de Kiev independient de Roma.
Os repartos de Polonia
En os repartos d'a Republica d'as Dos Nacions, os territorios habitaus por rutens d'o norte esdevienen part de l'Imperio Ruso principalment en tres etapas:
En l'Imperio Ruso os territorios belarrusos son denominaus Rusia Occidental, y a Ilesia Greco-Catolica queda ligada autoritariament y por a fuerza a la Ilesia ortodoxa en 1839.
Os etnografos por ixe tiempo investigaban as tradicions d'os belarrusos.
Belarrusia como entredito entre Lituania, Polonia y a URSS
Cuan dimpués d'a Revolución d'Octubre as potencias centrals ocupan amplos territorios en o frent oriental, negocian con o nuevo gubierno ucrainés y reconoixen un Estau lituano a lo que conceden Grodno, Bialystok y Brest-Litovsk. Manimenos o 25 de marzo de 1918 se problamó a republica nacional de Belarrusia sin garra eco. Os polacos dende 1919 preboron de recuperar as mugas de 1772, extendendo a sobiranía polaca por os países rutens que enantes yeran d'a Unión Polaco-Lituana u d'a Republica d'as Dos Nacions. L'exercito polaco topetó cn l'Exercito Royo y lo fació reblar, encomenzando a guerra polaco-sovietica. A guerra polaco-sovietica conduce en 1920 a que o territorio d'os Belarrusos quede dividiu en dos entre Polonia y a URSS por una muga a l'este de Minsk, ratificada por o tractau de Riga o 18 de marzo de 1921. Os belarrusos serán a mayor part d'a población d'as rechions de Volinia y Vilna en a Polonia independient.
Periodo d'entreguerras
O renaiximiento cultural belarruso se produce en o decenio de 1920 en o costau sovietico d'a muga. A Republica Socialista Sovietica de Belarrusia, fundada o 1 de chinero de 1919 arredol de Minsk y Bobruisk será una republica constitutiba d'a URSS o 30 d'aviento de 1922 con Rusia, Ucraína y Trascaucasia. Entre 1924 y 1926 s'exampla con Polotsk, Vitevsk, Moguilov y Gomel. Queda una muga fixada entre Rusia y Belarrusia corresponde a la muga entre Rusia y Polonia antes de 1772. A luenga belarrusa encomienza a estar normalizada y s'esviella socialment. Se prene como modelo una d'as parlas locals tradicionals pa esdevenir luenga oficial y muitos belarrusos la han d'aprender en a escuela. Por un tiempo se fa oficial a luenga belarrusa y se creya una elite intelectual belarrusa, pero o Stalinismo reprimirá estas expresions y diezmará a clase intelectual.
Belarrusia dende 1939 dica 1991
O Pacto chermano-sovietico de 1939 permite a los sovieticos ocupar a metat occidental de Belarrusia, baixo poder polaco y que l'anterior Polonia quede dividida entre o III Reich y a URSS. Belarrusia se reunifica,con o paso d'as rechions de Vilna y Volinia t'a RSS de Belarrusia. L'exercito royo fa limpiezas etnicas de población polaca y muitos polacos son deportaus ta Cazaquistán. En 1941 os alemans atacan a la Unión Sovietica y ocupan Belarrusia. S'organiza una resistencia partisana que se mantién dica a contraofensiva sovietica de 1944. En as selvas bi ha una resistencia de partisans que son hostils a la ideya d'una identidat belarrusa, y matan a los mayestros que amuestran a luenga belarrusa. Os Einsatzgruppen eliminan a población chodiga en a retraguarda d'as linias alemanas. En 1944 l'exercito royo recupera Belarrusia.
En 1945 se creya una nueva muga con Polonia basada en a linia Curzon, considerada dende 1919 como muga etnica, encara que no lo veigan asinas os polacos. A Belarrusia d'a postguerra teneba un ministerio d'Afers Esteriors teoricament diferent d'a URSS, y Belarrusia fa part o mesmo que Ucraína d'os fundadors d'a ONU, pero o país dependeba en realidat d'a URSS de tot. A presión politica y cultural rusa ye muito fuerte, y por eixemplo a mitat d'o decenio de 1980 no i heba garra escuela en Minsk que amostrase belarruso. En zaguerías d'este decenio amanixió o Frent Popular Belarruso. Belarrusia estió o país mes perchudicau por o desastre nucleyar de Chernobil de 1986.
Belarrusia independient
A independencia de Belarrusia ye mes resultau d'as circustancias que d'a voluntat nacional d'un pueblo que deseye a independencia. Lo que quereban mes os belarrusos yera una renovación politica d'a unión de republicas, un cambio politico con fin d'a hechemonía politica d'o Partiu Comunista, unas eleccions libres y reparacions por o desastre de Chernobil. A independencia de Belarrusia plega por as circustancias, cuan diferents republicas socialistas sovieticas van declarando a independencia y se descompone a URSS.
O golpe militar d'agosto de 1991 en Rusia significó a fin d'a URSS, y o 8 d'aviento de 1991 os presidents de Rusia, Belarrusia y Ucraína (as republicas eslavas), firmoron a fin d'a URSS y a formación d'a CEI (Comunidat d'Estaus Independients). Dende ixe inte Belarrusia ha teniu buenas relacions con Rusia.
En setiembre de 1991 a republica prenió o nombre de Belarus en cuenta de Belorosija. Staniskav Chchkevitch esdevinió chefe d'Estau de facto, pero fue destituito y reemplazau en chinero de 1994 por Mietchislav Grib.
Christopher Walken
Christopher Walken (nombre artistico de Ronald Walken), naixito de Nueva York (Nueva York) o 31 de marzo de 1943, ye un actor estausunidense, con cuantos premios recibitos y con partecipación en cintas como Annie Hall (1977, Woody Allen), King of New York (1990, Abel Ferrara) u Pulp Fiction (1994, Quentin Tarantino).
Premios
O actor Christopher Walken recibió en 1978 o Premio Oscar a o Millor Actor Segundario por a suya interpretación en a cinta The Deer Hunter, dirichita por Michael Cimino.
Dovinalla
thumb|200px|A [[figo|figa: "Una agüeleta currucadeta con os uesetz en a tripeta".]] Una dovinalla u devineta (d'o latín addivināre) ye un chicot enigma escrito en forma de verso que gosa tener por un regular orichen popular y que tien bella dificultat semantica u de contenito.
As dovinallas se transmiten oralment y s'han feito servir dende fa sieglos como una forma ta entretener-se. O suyo orichen se creye que ye en Orient y tenió una gran popularidat en os sieglos XVIII y XIX en os que mesmo a burguesía miró sin d'exito de adoptar-la, fendo-la mas literaria. En Aragón tenió gran difusión en os sieglos XIX y XX.
Os temas que abracan no son guaire complexos, sino que por un regular son simples, superficials y en muitas ocasions con doble sentito, estando a vegadas ubiertament sexuals. Se gosan decir prencipiando por a frase "Dovina dovinalla..." u "Devina devineta...", "Qué cosa ye..." u "Una cosa cosicada". As formulas mas habituals ta zarrar una dovinalla son "anque te tornes tocino...", "no lo dovinarás en un anyo...", "a dovinar sinyors..." u "qué ye?".
Exemplos
Atras vegadas existe mas d'una versión, que cambea seguntes o lugar, ta definir un mesmo termín:
Altmühlsee
L' Altmühlsee ye un entibo que se troba en a rechión d'a Franconia Meya. Construyiu entre 1976 y 1985 tien una superficie de 4,5 km².
Mont Solandoto
O mont Solandoto ye un mont de 877 metros d'altaria que se sitúa o municipio de Puent d'a Reina de Chaca (Chacetania),
El Grupo Nuevo De Omar Rodriguez-Lopez
El Grupo Nuevo De Omar Rodriguez-Lopez ye un grupo musical orichinario d'a ciudat d'El Paso en Estaus Unius, formato por Omar Rodriguez-Lopez, Cedric Bixler-Zavala, Zach Hill, Juan Alderete y Jonathan Hichke.
Cherba
Cherba (جربة en arabe) ye una isla d'o norte d'Africa perteneixient a Tunicia, con 514 km² de superficie. Ye situata en lo golfo de Gabes, debant d'as costas d'ixe país nortafricano.
Ye a mayor isla d'o norte d'Africa. A suya ciudat mes important ye Houmt Souk —Souk significa zoco u mercato—.
Ye un destín turistico que conta con enrunas d'a dinastía aglabí. Muitos turistas vienen por estar escenario d'o rodache d'a pelicula Star Wars, en concreto o planeta desertico de Tatooine, niedo de piratas y contrabandistas.
Gran parte d'a población ye berber. Os berbers cherbans son seguidors d'a secta ibadí, una branca d'os harichís.
Historia
O 14 de mayo de 1560 bi habió una important batalla naval, a batalla de Cherba, con victoria de l'Imperio Otomán.
Toponimia
En ixas envueltas d'os romanos ya en deciban Girba, nombre que evolucionó ta Gerba, que prenioron en arabe y luengas romances como o catalán y l'aragonés. En aragonés medieval s'escribiba con G, que yera como se representaba o fonema africato xordo que huei s'escribe ch:
Estau Barinas
Barinas ye un estau venezolano situau en o sudueste d'o país. Tien una superficie de 35.200 km² y una población de 756.581 habitants (estimación de 2007), con una densidat de población de 21,49 hab/km².
Sinyoría d'Íxar
La sinyoría d'Íxar comprendeba los lugars d'Íxar, Urreya d'Íxar, La Pobla de Gayén y la Pobla d'Albortón, lo creyó Chaime I d'Aragón pa lo suyo fillo Pero Ferrández lo 20 d'abril de 1268 y en 1483 esdevinió lo ducau d'Íxar.
La fundación d'esta sinyoría churisdiccional ye d'alcuerdo con una tradición de los reis d'Aragón que consistiba en creyar infantaus pa los suyos fillos bordes, dando-lis importants beneficios como rendas senyorials, tierras, villas y castiellos.
Pero Ferrández, primer sinyor d'Íxar prenió l'apelliu Ferrández d'Íxar por lo toponimo. Y fundó en lo termin d'Íxar lo lugar de La Pobla de Gayén con moriscos en un puesto dito enantes Gayén.
Pero Ferrández d'Íxar y Gil, segundo sinyor d'Íxar, adhibió a la sinyoría la metat de la villa de Belchit y La Pobla d'Albortón.
Chuan Ferrández d'Íxar y Cabrera consiguió que Ferrando II d'Aragón li dase lo títol de duque en 1483, con lo que la sinyoría d'Íxar esdevinió lo ducau d'Íxar, manimenos lo suyo hereu no teneba o títol de duque d'Íxar (pero si que en yera de Lecera y Aliaga). La serie ducal d'Ixar se reanudó con Chuan Francisco Ferrández d'Íxar y Ferrández d'Heredia por autorización de Felipe II d'Espanya en 1599.
Liria
Liria (Llíria en catalán) ye un municipio d'a provincia de Valencia, situato en a comarca de Campo de Turia. A suya población ye de 21.638 habitants (2007), en una superficie de 228 km² con una densidat de población de 94,9 hab/km².
Mugas
O suyo termin muga con Marines, La Pobla de Vallbona, Olocau de Carraixet, Benaguacir, Casinos y Andilla.
Historia
Liria, l'antiga Edeta, estió una ciudat-estato ibera muito important, con un aria d'influencia que plegaba ta lo sud de Teruel. Los romanos diciban a los ibers de l'aria d'influencia d'esta polis Edetans.
En los dos primeros sieglos de la nuestra era tenió una gran importancia, pero en lo sieglo III entro en decadencia, decadencia que continó en los sieglos vinients por lo creiximiento de Valencia.
Toponimia
Los romanos clamaban a Liria Edeta. Seguntes Joan Fuster, lo nombre de Liria bien de Leiria, lo presunto antigo toponimo ibero d'Edeta, que se recuperó en la Edat Meya.
La forma aragonesa de lo toponimo fegura en la versión A de las Cronicas de los Chueces de Teruel en l'anyata chudicial 1240-1241:
Entre los suyos microtoponimos bi n'ha un d'aragonés con conservación de las oclusivas xordas intervocalicas y -o final: barranco del forato, herencio de la repoblación mixta con catalans y aragoneses d'este sector de lo reino de Valencia, on dimpués predominó l'emplego de l'idioma de los primers.
At the Drive-In
At the Drive-In estió un grupo musical orichinario d'a ciudat d'El Paso en Estaus Unius, formato por Jim Ward, Cedric Bixler, Omar Rodríguez, Paul Hinojos y Tony Hajjar.
Penya Baciás
A penya Baciás u pico d'Espelunz ye un mont de 2.611 metros que se troba administrativament en o municipio de Torla-Ordesa (Uesca).
Toponimia
Espelunz ye o toponimo que apareixe en os mapas d'o IGN y que designa a una ampla zona d'a cuenca alta de l'Ara incluyindo o suyo afluent, barranco d'Espelunz, y l'ibón d'Espelunz. A etimolochía ye clarament o latín "spelunca", que en aragonés deriva en espelunga.
En atros mapas apareixe ista cima como penya Baciás y en a zona de Torla se conoixe entre os pastors como montanyeta de Bergua.
Dique (cheolochía)
thumb|right|250px|Dique chico en Baranoff, [[Alaska]] thumb|250px|right|Diques en Black Canyon, en lo Parque Nacional Gunnison, Colorado, USA. Un dique ye en cheolochía una formación de rocas ignias de forma tabular. La suya grosor ye de muito menor que las atras dimensions y puet variar dende qualques milimetros dica muitos metros devez que la suya extensión laterar puet plegar dica muitos kilometros.
Un dique traviesa capas u cuerpos rocosos preexistents, lo que implica que un dique siempre ye mes recient que la roca en la que ye meso. Quasi siempre se presentan muito abocaus u quasi verticals, pero la deformación tectonica puet provocar la rotación de los estratos travesaus por lo dique d'una traza que lo dique quede horizontal. Un dique se diferencia d'un sill en que lo sill ye paralelo a la estratificación orichinal.
Los diques se troban a sobén en ixambres radials u concentricos arredol d'intrusions plutonicas u de zonas d'alimentación de vulcans. Bi ha diques en ixambres paralelos u radials arredol de chamineras volcanicas y bi ha diques anulars arredol de cambras magmaticas escachadas.
Los diques pueden tener una composición basaltica, granitica, riolitica, diabasica u atra. Bi ha diques pegmatiticos ligaus a zaguers estadios d'una intrusión granitica. Los diques apliticos son formaus por una roca de gran fin con composición grantica. Bi ha cinco tipos petrograficos de diques: diques mafico-porfidicos, diques de quarz y feldespatos alcalins, aplitas graniticas, diques d'epidota-quarz y brechas hidrotermals.
En A Buerda, Piarruego y Rebiella se diz lardos a las vetas blancas de la piedra por lo suyo pareixiu superficial a la disposición en vetas de lo teixiu adiposo en los animals. Por estar blanquencos esta denominación de lardo se puet aplicar a los diques de quarz-feldespatos alcalins si son chicos.
Se puet trobar diques escuros de lamprofido en Panticosa a la entrada de lo casco glacial y en a entibadera de lo Ibón Alto de Vachimanya.
Ribarroya (Valencia)
Ribarroya (Ribarroja del Turia en castellano, Riba-Roja de Túria en catalán) ye un municipio d'a provincia de Valencia, situato en la comarca d'o Campo de Turia. A suya población ye de 19.083 habitants (2007), en una superficie de 57,5 km² con una densidat de población de 331,88 hab/km².
Toponimia
En o Repartiment (1239, Libro d'o Repartimiento d'o Reino de Valencia, fuello 60, epigrafe 1.116, ARV), s'escribe como Ribaroya:
S'escribe encara Ribarroya en o censo d'Aranda de 1768.
Liuva I
Liuva I estió un sobirán de los visigodos que reinó entre los anyos 567 y 572. Compartió mandato con su chirmano Leovichildo, a qui permitió gobernar pa ir-se-ne ta Septimania a aturar a los invasors francos.
Vic en Fesensac
Vic en Fesensac (Vic en Fesensac en occitán, Vic-Fezensac en francés y oficialment) ye una comuna occitana en o departamento francés de Gers, rechión d'Occitania, districto d'Aush y cantón de Fesensac (en ye a suya capital capital).
A suya población ye de 3.651 habitants (2007) en una superficie de 53,94 km², con una densidat de población de 67,69 hab/km².
Tozal Corona
O tozal Corona u penya Magdalena ye un mont de 878 metros d'altaria situau en o municipio d'a Fueva.
Emilio Eiroa García
Emilio Eiroa García, naixito d'A Veiga (comarca de l'Eo-Navia, Asturias) en 1935, yera un politico aragonés d'orichen asturiano, que estió o sieteno President d'o Gubierno d'Aragón (1991-1993), candidato por o Partido Aragonés Regionalista (PAR).
Catarecha
Catarecha ye un despoblato medieval aragonés en a comarca d'a Chacetania y provincia de Uesca, a man d'Urdués, en l'actual termin municipal de Val d'Echo, a o canto d'a clamor de Santolaria, afluent d'o río Aragón Subordán.
Hue en o suyo puesto bi ha una ermita, a ermita d'a Virchen de Catarecha, reconstruita en 1659.
Etimolochía
Seguntes Manuel Benito Moliner, o toponimo Catarecha provién d'a parola cadreita, ta fer referencia a o salto d'augua.
Historia
Seguntes Agustín Ubieto Arteta, a primera cita d'o lugar ye de 1215, recullita en a obra de Dámaso Sangorrín Libro de la Cadena del Concejo de Jaca (en Colección de documentos para el estudio de la Historia de Aragón, XII, Zaragoza 1931) y se documentan as variants Catarecha, Catharexa, Catareia, Cathareia, Katereita. Talment tienga una etimolochía común con Cadreita (Navarra).
Penya Calcina Central
A penya Calcina Central (en castellano peña Calcín Central) ye una montanya de 2.206 metros que se troba situada en a muga entre Biescas y Sallent de Galligo, en a provincia de Uesca (Aragón). Ye deseparada d'a penya Calcina Oriental por o collau de Las Forcas.
Huell Howser
Huell Howser (Huell Burnley Howser), naixito de Gallatin (Tennessee) o 18 d'octubre de 1945 y muerto en Palm Springs, California o 7 de chinero de 2013, fue un presentador de televisión, actor, actor de voz, productor, y escritor estausunidense.
Fonetica
A Fonetica (d'a parola griega φωνή foné, "sonito", "voz") ye a ciencia u estudio d'os sonitos articulatos per a voz humana. S'adedica a analisar as propiedaz d'os sonitos d'o parlache (u fonos), devez que a suya producción, audición y percepción, a diferencia d'a fonolochía, devotata a lo estudio d'os sistemas de sonitos y t'as unidaz de sonitos abstractas (como los fonemas). A fonetica estudeya os sonitos de traza individual mes que no es contextos a on que s'usan, sin que i interviengan discusions semanticas.
Seguntes l'Asociación de Fonetica Internacional, bi ha mes de cient fonos diferens, reconoixitos como distintivos y transcritos en o suyo amplament usato Alfabeto Fonetico Internacional.
Brancas d'a fonetica
A fonetica puet estallar-se en tres brancas principals:
Historia
A fonetica ya yera un campo estudiato en a India antiga, habe 2.500 anyos, cuan o gramatico Pānini fabló d'o puesto y d'as trazas d'articulación de consonants en o suyo tractau d'o sanscrito en o sieglo V aC. Os principals alfasilabarios indicos de l'actualidat, fueras d'o tamil, ordinan as suyas consonants seguntes l'antiga clasificación de Pānini.
En o mundo occidental muderno, o primer fonetista estió lo danés J. Matthias, autor d'o tractau De Litteris (1586). O matematico anglés John Wallis, mayestro de surdomutos, estió lo primer a clasificar as vocals seguntes o suyo punto d'articulación (1653). L'alemán C. F. Hellwag inventó lo trianglo vocalico en 1781. Diez anyos dimpués o fisico austriaco Wolfgang von Kempelen inventó una maquina que preduciba sonitos. O medico alemán Hermann Helmholtz encetó lo estudio d'a fonetica acustica. L'abat francés Jean Pierre Rousselot estió lo primero en investigar en o campo d'a fonetica experimental y escribió es Principes de phonétique experimentale, que se publicoron entre os anyos 1897 y 1908.
En o sieglo XIX, a fonetica empecipia a estudiar-se dende un anglo diferent. Jan Baudouin de Courtenay atraza la teoría d'o fonema, que remata formulando lo fundador d'a escuela estructuralista, o suizo Ferdinand de Saussure. En a escuela d'a fonetica descriptiva y articulatoria, i treballa lo espanyol Tomás Navarro Tomás, qui escribió Manual de pronunciación espanyola. O suyo desciplo Samuel Gili Gaya publicó en 1961 Elementos de fonética general. En os Estaus Unius, o lingüista Leonard Bloomfield y l'antropologo Edward Sapir contribuyoron de trazas decisivas t'a teoría fonetica, mientres que o creyador d'o Cerclo de Praga, o ruso Roman Jakobson, desembolicó la teoría d'as caracteristicas universals de toz es sistemas fonemicos.
En Espanya, a escuela de fonetica conta con dos linias de treballo principals: a estructuralista, que represienta Emilio Alarcos Llorach con a obra Fonología Espanyola, publicata en 1969; y l'acustica, representata per Antonio Quilis, colaborador d'o fonetista danés Bertil Malmberg, que publicó Fonética y fonología del espanyol en 1963.
4 d'abril
Atros países
right|thumb|250px|O guitarrista y cantaire de blues [[Gary Moore, qui naixió o 4 d'abril de 1952.]] thumb|right|O cantante y actriz Estausunidense [[Jamie Lynn Spears, qui naixió o 4 d'Abril de 1991.]]
Premio Nacional de Cinematografía
O Premio Nacional de Cinematografía (en aragonés: Premio Nacional de Cinematografía) ye un premio anual establito en 1980 por o Ministerio de Cultura d'o Gubierno d'Espanya. Concediu cada anyo ta premiar a qualsiquiera destacau en o campo d'a cinematografía espanyola. Ye dotado economicament con 30.000 €.
Zresola
Zresola (Ceresola en castellano) ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo. A suya población ye de 4 habitants (204).
Cheografía
O lugar de Zresola se troba situato a 1.118 metros d'altaria sobre o livel d'a mar.
Sturnus unicolor
O tordo americano (Sturnus unicolor (Temminck, 1820) ) ye una especie d'au d'a orden d'os Passeriformes y familia Sturnidae que ye estreitament vinculada a lo tordo, pero tien un rango muito mas restrinchiu, confinau a la Peninsula Iberica, a lo nordueste d'Africa, a lo sud de Francia, y a las islas de Sicilia, Corcega y Cerdenya.
Ye una au omnivora, minchando una gran variedat d'invertebraus, de lulos, y de borrufalla proporcionada per os humans.
Euzko Alderdi Jeltzalea
L'Euzko Alderdi Jeltzalea (EAJ) u Partido Nacionalista Vasco (PNV) (en aragonés Partiu Nacionalista Basco, en idioma francés Parti Nationaliste Basque, PNB) ye un partiu politico basco fundau o 31 de chulio de 1895 por Sabino Arana.
Fue fundau con l'obchectivo d'esfensar as tesis d'Arana en pro d'a raza basca, a recuperación d'os fueros y a esfensa d'a independencia d'a "confederación basca", encara que más tardi Ramón de la Sota lo dirichió más enta o conservadurismo rechionalista. Orichinariament o suyo radio d'acción yera amugau a Bizcaya, a o largo d'o sieglo XX s'estendilló por toz os territorios bascos (incluyindo Navarra y o País Basco d'o Norte). Paralelament, a mida que o sistema bipartidista espanyol lo permitiba, se fació un puesto en o mapa politico basco, dica convertir-se en a fuerza hechemonica, posición que mantiene en l'actualidat.
Dimpués d'haber suavizau os suyos planteyamientos inicials, ha participau de manera decisiva en o proceso autonomico basco (tanto mientres a Segunda Republica Espanyola como en a transición democratica), estando o prencipal partiu de gubierno en todas as experiencias autonomicas d'Euskadi dende a fundación d'o partiu. O partiu ha gubernau a Comunidat Autonoma Basca dende a suya creyación en 1980 excepto en o periodo entre 2009 y 2012. Dende 2013 o partiu ye dirichiu por Andoni Ortuzar Arruabarrena, y dende 2012 Iñigo Urkullu ye o lehendakari. A chovenalla de l'EAJ-PNV ye Euzko Gaztedi.
Lavadera
Una lavadera tien un tambor central con foratos que chira mientre se le mete augua. A puerta d'as lavaderas tien un bloqueyo automatico que impide que puedan ubrir-sen mientres son funcionando. Se composan d'una resistencia PTC que en recibir corrient electrica s'escalfa y activa un bimetal, que ye connectato a la vegada a dos terminals que zarran un contacto electrico y deixan pasar a corrient enta o electrodomestico permitindo que iste s'enchege.